CELEX: 62017TN0730
Language: ro
Date: 2017-10-27 00:00:00
Title: Cauza T-730/17: Acțiune introdusă la 27 octombrie 2017 – Evropaïki Dynamiki/Comisia

15.1.2018   
            
            
               RO
            
            
               Jurnalul Oficial al Uniunii Europene
            
            
               C 13/24
            
         Acțiune introdusă la 27 octombrie 2017 – Evropaïki Dynamiki/Comisia
   (Cauza T-730/17)
   (2018/C 013/38)
   Limba de procedură: engleza
   
      Părțile
   
   
      Reclamantă: Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atena, Grecia) (reprezentanți: M. Sfyri și C.-N. Dede, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea Deciziei [C(2017) 5879 final] din 22 august 2017 adoptată de secretarul general al Comisiei în numele acesteia din urmă, prin care se respinge cererea confirmativă a reclamantei de a avea acces la documentele Comisiei care conțin o listă exhaustivă a tuturor contractelor specifice încheiate între aceasta din urmă și un anumit prestator în decursul ultimilor șase, ani, precum și la o copie a tuturor cererilor de preț referitoare la contractele respective;
            
         
               —
            
            
               obligarea Comisiei să furnizeze aceste informații în mod clar și complet, pentru a permite publicului și reclamantei să calculeze numărul de zile-persoană pe care prestatorul specific le-a facturat în fiecare an Comisiei;
            
         
               —
            
            
               obligarea Comisiei la suportarea onorariilor avocațiale, precum și a celorlalte cheltuieli și costuri suportate de reclamantă în cadrul prezentei cereri, chiar dacă aceasta ar fi respinsă.
            
         
      Motivele și principalele argumente
   
   În susținerea acțiunii, reclamanta invocă două motive.
   
               1.
            
            
               Primul motiv, întemeiat pe faptul că pârâta nu a efectuat o examinare individuală privind documentele solicitate, cu încălcarea articolului 4 alineatul (6) din Regulamentul nr. 1049/2001 (1) și a articolului 6 alineatul (3) din regulamentul menționat
            
         
               2.
            
            
               Al doilea motiv, întemeiat pe faptul că niciuna dintre excepțiile de la divulgare prevăzute de Regulamentul nr. 1049/2001 nu se aplică în speță și pe faptul că Comisia nu a motivat sarcina disproporționată care pretinde că ar rezulta dintr-o examinare completă și dintr-o divulgare a documentelor solicitate.
            
         
      (1)  Regulamentul (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO 2001 L 145, p. 43, Ediție specială, 01/vol. 3, p. 76).